14. 8. 85 De Europæiske Fællesskabers Tidende Nr. L 217/7 KOMMISSIONENS FORORDNING (EØF) Nr. 2317/85 ' af 12. august 1985 om indførelse af en midlertidig antidumpingtold på importen af rullekæder til cykler med oprindelse i USSR og Den kinesiske Folkerepublik KOMMISSIONEN FOR DE EUROPÆISKE FÆLLESSKABER HAR — .under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF). nr. 2176/84 af 23. juli 1984 om beskyttelse mod dumpingimport eller subsidieret import fra lande, der ikke er medlemmer af Det europæiske økonomiske Fællesskab (!), særlig artikel 11,  efter konsultation i det rådgivende udvalg, der er nedsat i henhold til nævnte forordning, og ud fra følgende betragtninger : A. Procedure (1) Kommissionen modtog i maj 1984 en klage indgivet af Fachverband Fahrrad- und Kraftrad- teile-Industrie EV på vegne af producenter, hvis samlede produktion udgør en væsentlig del af produktionen i Fællesskabet af den pågældende vare. Klagen indeholdt beviser for, at der fandt dumping sted og forvoldtes væsentlig skade som følge heraf, hvilket ansås for tilstrækkeligt til at begrunde iværksættelsen af en procedure. Kommissionen offentliggjorde derfor en medde- lelse i De Europæiske Fællesskabers Tidende (?) om indledning af en antidumpingsprocedure vedrørende Fællesskabets import af V" x 4" rullekæder til cykler, henhørende under pos. ex 73.29 i den fælles toldtarif, svarende til NIMEXE- nummer €ex 73.29-11, med oprindelse i Sovjetunionen og Den kinesiske Folkerepublik, og indledte en undersøgelse. (2) Kommissionen underrettede officielt de ekspor- tører og importører som den vidste var berørt af sagen, samt klagerne og gav de direkte berørte parter lejlighed til at tilkendegive deres mening skriftligt og til at anmode om at blive hørt mundtligt. Alle de kendte eksportører tilkendegav deres mening skriftligt. Hverken de berørte eksportører eller importører anmodede om at blive hørt. (') EFT nr. L 201 af 30. 7. 1984, s. 1. (?) EFT nr. C 235 af 5. 9. 1984, s. 9. 3) (9) Den kinesiske eksportør redegjorde skriftligt for sine synspunkter, men uden at forelægge den nødvendige dokumentation. Han undlod navnlig at besvare det spørgeskema, han fik tilsendt, selv om Kommissionen flere gange forlængede svarfri- sten og skriftligt henviste til disse oplysningers betydning for en konstatering af de faktiske omstændigheder samt til følgerne af ikke at meddele de nødvendige oplysninger for resultatet af proceduren, særlig på baggrund af artikel 7, stk. 7, litra b), i forordning (EØF) nr. 2176/84, hvori det bestemmes, at såfremt en af de berørte parter nægter at give adgang til nødvendige oplysninger, kan der træffes foreløbige eller endelige afgørelser på grundlag af de tilgængelige oplysninger. Kommissionen indhentede og efterprøvede alle de oplysninger, som den anså for nødvendige med henblik på den foreløbige konstatering af de faktiske omstændigheder, og aflagde kontrolbesøg hos : Producenter i Fællesskabet ; — Union Sils, Van de Loo & Co GmbH, Frén- denberg, Tyskland, — Wippermann Jr. GmbH, Hagen, Tyskland. Kommissionen anmodede om detaljerede skrift- lige redegørelser fra alle de producenter i Fælles- skabet, der havde indgivet klage, samt fra alle eksportører og importører og efterprøvede de fremlagte oplysninger i den udstrækning, det ansås for påkrævet. Dumpingundersøgelsen omfattede perioden fra juni 1983 til juni 1984. B. Normal værdi For at fastslå, om der var tale om dumpingimport fra Sovjetunionen og Den kinesiske Folkerepu- blik, måtte Kommissionen tage hensyn til, at disse lande ikke har markedsøkonomi, og Kommissionen måtte derfor basere sin afgørelse på den normale værdi i et land med markedsøko- nomi. Klagerne havde i den forbindelse foreslået det japanske marked. Da Kommissionen ikke modtog de nødvendige cplysninger, som den havde anmodet om fra de japanske producenter, foreslog klagerne det spanske marked som et egnet alternativ.